CELEX: 62016TA0010
Language: hr
Date: 2018-09-25 00:00:00
Title: Predmet T-10/16: Presuda Općeg suda od 25. rujna 2018. – GABO:mi protiv Komisije („Arbitražna klauzula — Šesti i sedmi okvirni program za istraživanja, tehnološki razvoj i demonstracijske aktivnosti (2002.-2006. i 2007.-2013.) — Dopisi kojima se zahtijeva povrat dijela dodijeljenih subvencija — Obavijest o terećenju — Prijeboj potraživanja — Prilagodba tužbe — Dopuštenost — Prihvatljivost izdataka — Uzajamni fondovi — Obveza upisivanja troškova u račune ugovaratelja — Usklađenost s računovodstvenim pravilima koja se primjenjuju u državi u kojoj ugovaratelj ima poslovni nastan — Pravna sigurnost — Legitimna očekivanja — Dobro upravljanje — Transparentnost — Pravo na saslušanje — Proporcionalnost”)

12.11.2018   
            
            
               HR
            
            
               Službeni list Europske unije
            
            
               C 408/46
            
         
      Presuda Općeg suda od 25. rujna 2018. – GABO:mi protiv Komisije
      (Predmet T-10/16) (1)
      
      ((„Arbitražna klauzula - Šesti i sedmi okvirni program za istraživanja, tehnološki razvoj i demonstracijske aktivnosti (2002.-2006. i 2007.-2013.) - Dopisi kojima se zahtijeva povrat dijela dodijeljenih subvencija - Obavijest o terećenju - Prijeboj potraživanja - Prilagodba tužbe - Dopuštenost - Prihvatljivost izdataka - Uzajamni fondovi - Obveza upisivanja troškova u račune ugovaratelja - Usklađenost s računovodstvenim pravilima koja se primjenjuju u državi u kojoj ugovaratelj ima poslovni nastan - Pravna sigurnost - Legitimna očekivanja - Dobro upravljanje - Transparentnost - Pravo na saslušanje - Proporcionalnost”))
      (2018/C 408/58)
      Jezik postupka: engleski
      
         Stranke
      
      
         Tužitelj: GABO:mi Gesellschaft für Ablauforganisation:milliarium mbH & Co. KG (München, Njemačka) (zastupnici: M. Ahlhaus i C. Mayer, odvjetnici)
      
         Tuženik: Europska komisija (zastupnici: u početku S. Delaude, S. Lejeune i M. Siekierzyńska, a zatim S. Delaude i M. Siekierzyńska, agenti)
      
         Predmet
      
      S jedne strane, zahtjev na temelju članka 272. UFEU-a za utvrđivanje nepostojećim potraživanja koje je navedeno u dvama informativnim dopisima od 2. prosinca 2015. i obavijesti o terećenju od 2. prosinca 2015. koja se odnosi na potraživanje od 1 770 417,29 eura i, s druge strane, zahtjev na temelju članka 263. UFEU-a za poništenje odluka o prijeboju koje su sadržane u sedam dopisa od 16. i 21. prosinca 2015., 14. siječnja, 26. travnja i 3. svibnja 2016. kako bi se nadoknadila svaka isplata na koju se odnosi navodni tužiteljev dug te navedena opomena dužniku i informativni dopisi.
      
         Izreka
      
      
                  1.
               
               
                  Potraživanje Europske komisije prema društvu GABO:mi Gesellschaft für Ablauforganisation:milliarium mbH & Co. KG navedeno obavijesti o terećenju br. 3241514917 od 2. prosinca 2015. i dvama informativnim dopisima od 2. prosinca 2015. nije osnovano u pogledu prijavljenih troškova koji se odnose na „opći proračun za putovanja ili sastanke” i odgovarajućih paušalnih naknada.
               
            
                  2.
               
               
                  Tužba se u preostalom dijelu odbija.
               
            
                  3.
               
               
                  Svaka stranka snosit će vlastite troškove.
               
            
         (1)  SL C 111, 29. 3. 2016.